MANILA, Mayo 14 (PIA) – Hi Pangulo Benigno S. Aquino III dida han Martes en umatinder han Ika-34 Association of Southeast Asian Nations Association of Chiefs of Police (ASEANAPOL) Conference didto ha Sofitel Hotel ha Pasay City.
An komperensya en gin-atenderan han mga Chief of Police han Brunei Darussalam, Cambodia, Indonesia, Laos, Malaysia, Myanmar, Singapore, Thailand, Vietnam, ngan han Pilipinas kaupod han era tagsa-tagsa nga mga delegasyon.
Dida han iya pagyakan, nagsering an Pangulo nga maski an diri pala maiha nga natapos nga ika 14 nga ASEAN Summit ha Myanmar en nakaghatag hin mas maburobug-at nga mga ginka-aburoyonan, an ASEANAPOL en importante para eni nga mga ginkasarabutan en magin tinuod nga mga reyalidad.
Sering han Chief Executive nga an mga krimen en nag-aagi hin mga barikada.
“An mga kriminal en kaudgan naiwas han hustisya pinaagi hin pagtabok hin mga barikada, nga amo an mga rason pagpakuro-kusog han mga kapasidad han aton tagsa-tagsa nga mga pwersa han kapulisan, nga kaudgan, nagkukwestyon han naeksister nga mga balaud han kada dida han rehiyon. Amo eni an usa han mga panguna nga rason kun kay ano nagtitirok kita yana dinhi,” sering niya.
“An aton panuyo: Para seguruon nga eni nga mga kriminal en madara ngadto ha hustisya ha pinakamadagmit ngan pinaka-epektibo nga pamaagi; ngan para an mga katawhan han Southeast Asia en magpadayon han era mga kinabuhi hin mahimyang, tungod nga maaram hera nga ginproproteheran hera han era tagsa-tagsa nga mga gobyerno.”
Gintagan hin duon ni Pangulo Aquino an importansya han ginpakuro-kusog nga kooperasyon ha butnga han mga meyembro han ASEAN ngan han International Police (INTERPOL), pinaagi hin pakigbaro-balyo han mga impormasyon sugad han I-24/7 han Interpol ngan han e-ADS o ASEANAPOL Database System.
“Eni en importante nga mga higamit ha pagtudlok, pag-aresto, pagpasa hin kaso, ngan ha katapustapusan pagdumara hin legal nga aksyon ha korte,” sering han Pangulo.
Sering niya nga eni nga ginpakuro-kusog nga kooperasyon en makakabulig ha pakatudlok han mga kinawat nga mga motor, pan-aresto han mga wanted persons, pagsalbar han mga nagkakawawara nga mga tawo, pagbublag hin mga sindikato, ngan pagdi-aktibar han mmga terorista nga mga elemento.
Nakadto gihapon han nasabi nga katitirok amo an mga Chiefs of Police han Australia, China, Japan. South Korea, ngan New Zealand; Russia Ambassador Nikolay Kudashev; ngan an mga Secretary Generals han ASEAN Secretariat ngan han Interpol. PND (Trans. by maa/PIA8)
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn